cmeraki/wiki_en_hi huggingface dataset:
गुरुदत्त सिंह भूपति, अमेठी के राजा थे। ये बंधुल गोत्रीय सूर्यवंशी कुशवाहा क्षत्रिय थे। इनके पिता राजा हिम्मतबहादूर सिंह स्वयं कवि एवं कवियों के आश्रयदाता थे। इस वंश के प्राय: सभी नरेश विद्वान्‌ थे और गुणियों का यथोचित सम्मान करने में रुचि रखते थे।
हिंदी के पोषण में यह राजवंश सदा अग्रगण्य रहा है। इस दरबार में हिंदी के लब्धप्रतिष्ठ कवि मलिक मुहम्मद जायसी, सुखदेव मिश्र, कालिदास त्रिवेदी, उदयनाथ कवींद्र, दूलह और सवंश शुक्ल को ससम्मान आश्रय प्राप्त था। राजकार्य में अत्यंत व्यस्त रहते हुए भी गुरुदत्त सिंह काव्यनिर्माण में दत्तचित्त रहते थे। ये निर्भीक योद्धा भी थे। अवध के नवाब सआदत खाँ से अनबन हो जाने पर उसने इनका रामनगर का गढ़ घेर लिया। उसके सम्मुख मारकाट करते हुए ये बाहर निकल गए। कुछ ही वर्षों में बड़ी वीरता से उन्होंने पुन: अपने गढ़ पर अधिकार कर लिया।
संवत्‌ 1791 में इन्होंने 'भूपति सतसई' का निर्माण किया। अर्थ एवं भाव रमणीयता की दृष्टि से सतसई परंपरा में इसका महत्वपूर्ण स्थान है। 'बिहारी सतसई' की होड़ में भूपति ने इसकी रचना की है। कवि के लोकज्ञान, शास्त्रज्ञान तथा काव्यज्ञान का समन्वित रूप इसमें परिलक्षित होता है। इसके अतिरिक्त कंठाभरण, सुरसरत्नाकर, रसदीप, रसरत्नावली नामक ग्रंथ भी इनके रचे हुए बतलाए जाते हैं। इनके नाम से संबंद्ध 'भाषा भागवत' वस्तुत; इनका ग्रंथ नहीं है। यह इटावानिवासी उनायों कायस्थ लेखराज के पुत्र भूपति कवि की रचना है। गुरुदत्त सिंह भूपति का रचनाकाल संवत्‌ 1788 से 1799 तक है।
रंग घर असम के शिवसागर में स्थित एक दोमंजिला भवन है जिसमें बैठकर आहोम साम्राज्य के राजा एवं सामन्त उस समय के प्रचलित खेल आदि का आनन्द उठाते थे।
क्रॉस नदी, जो ओयोनो नदी भी कहलाती है, दक्षिणपूर्वी नाइजीरिया की मुख्य नदी है, जिसके नाम पर उस देश के क्रॉस रिवर राज्य का नाम भी पड़ा है। यह पड़ोसी देश कैमरून में मान्यू नदी के नाम से उत्पन्न होती है।
हालांकि अन्य अफ़्रीकी नदियों की तुलना में यह बहुत लम्बी नहीं है, इसके जलसम्भर क्षेत्र में बहुत वर्षा पड़ने के कारण यह एक चौड़ी नदी है। अपने अन्तिम 80 किमी मार्ग में यह दलदली जंगल से निकलती हुई कई धाराओं में कालाबार नदी के साथ संगम करते हुए एक बड़ा नदीमुख क्षेत्र बनाती है, जो समुद्र से दूर एक स्थलरुद्ध क्षेत्र में होने के लिए उल्लेखनीय है । यह नदीमुख पश्चिमी किनारे पर ओरोन शहर और पूर्वी किनारे पर कालाबार शहर के बीच स्थित, 20 किमी चौड़ा और 50 किमी लम्बा है और अटलांटिक महासागर से 30 किमी से अधिक दूर है। यहाँ यह एक ज्वारनदीमुख बनती है जिसमें क्षेत्र की अन्य छोटी नदियाँ भी विलय हो जाती हैं। यह ज्वारनदीमुख 24 किमी चौड़ा है और इसका पूर्वी किनारा कैमरून में है।
निमकी मुखिया बिहार और महिला सशक्तिकरण आधारित सीरियल हैं। देश में स्टार भारत नया चैनल 28 अगस्त 2017 से शुरू है। हाईवोल्टेज ड्रामा निमकी मुखिया में अहम रोल में भूमिका गुरुंग नजर आएगी। खंडवा की बेटी शिवानी चक्रवर्ती अहम रोल में नजर आएगी। अभिनेत्री गरिमा विक्रांत सिंह को टीवी शो 'निमकी मुखिया' में अभिनेता अभिषेक शर्मा की मां की भूमिका निभाने के लिए अनुबंधित किया गया है। रांची से मुकेश सिंह सीरियल ‘निमकी मुखिया’ में अभिनय करते हैं। लेखक जमान हबीब ने बिहार की एक लड़की नमकीन कुमारी के माध्यम से ये कहानी बुनी है। धारावाहिक में इंद्रनील सेनगुप्ता एक ब्लाक डेवलपमेंट आफिसर की भूमिका निभा रहे हैं जो कदम कदम पर निमकी की मदद करते हैं। ऋषि खुराना टीवी धारावाहिक में एक नकारात्मक भूमिका निभा रहा है। रीटा भादुड़ी धारावाहिक निमकी मुखिया में दादी की भूमिका निभाती हैं।
 serial Mein Bihar ke kis ladki Ke Naam Par Banaya Gaya Hai Zara Hame bhi Bataye Kaun ladki hai jo jis ke Jeevan par hai serial Bana Hai
ब्राह्मणवाड़ा भारत के गुजरात राज्य के महसाणा जिला में ऊंजा तहसील का कस्बा है। ये भारत के प्रधानमंत्री नरेन्द्र मोदी की पत्नी जसोदाबेन मोदी जन्म स्थान है।
कैप्टन सर सिकंदर हयात खान	01.04.1935 से 20.10.1935 तक भारतीय रिज़र्व बैंक के उप-गवर्नर थे। सर जेम्स ब्रेड टेलर के साथ वे इस पद को संभालन वाले प्रथम व्यक्ति बने।
प्लेटो, या अफ़्लातून, यूनान का प्रसिद्ध दार्शनिक था। वह सुकरात का शिष्य तथा अरस्तू का गुरू था। इन तीन दार्शनिकों की त्रयी ने ही पश्चिमी संस्कृति की दार्शनिक आधार तैयार किया। यूरोप में ध्वनियों के वर्गीकरण का श्रेय प्लेटो को ही है। 
प्लेटो का जन्म एथेंस के समीपवर्ती ईजिना नामक द्वीप में हुआ था। उसका परिवार सामन्त वर्ग से था। उसके पिता 'अरिस्टोन' तथा माता 'पेरिक्टोन' इतिहास प्रसिद्ध कुलीन नागरिक थे। 404 ई. पू. में प्लेटो सुकरात का शिष्य बना तथा सुकरात के जीवन के अंतिम क्षणों तक उनका शिष्य बना रहा। सुकरात की मृत्यु के बाद प्रजातंत्र के प्रति प्लेटो को घृणा हो गई। उसने मेगोरा, मिस्र, साएरीन, इटली और सिसली आदि देशों की यात्रा की तथा अन्त में एथेन्स लौट कर अकादमी की स्थापना की। प्लेटो इस अकादमी का अन्त तक प्रधान आचार्य बना रहा।सुव्यवस्थित धर्म की स्थापना
पाश्चात्य जगत में सर्वप्रथम सुव्यवस्थित धर्म को जन्म देने वाला प्लेटो ही है। प्लेटो ने अपने पूर्ववर्ती सभी दार्शनिकों के विचार का अध्ययन कर सभी में से उत्तम विचारों का पर्याप्त संचय किया, उदाहरणार्थ- 'माइलेशियन का द्रव्य', 'पाइथागोरस का स्वरूप', 'हेरेक्लाइटस का परिणाम', 'पार्मेनाइडीज का परम सत्य', 'जेनो का द्वन्द्वात्मक तर्क' तथा 'सुकरात के प्रत्ययवाद' आदि उसके दर्शन के प्रमुख स्रोत थे।प्लेटो का मत
प्‍लेटो के समय में कवि को समाज में आदरणीय स्‍थान प्राप्‍त था। उसके समय में कवि को उपदेशक, मार्गदर्शक तथा संस्कृति का रक्षक माना जाता था। प्‍लेटो के शिष्‍य का नाम अरस्तू था। प्‍लेटो का जीवनकाल 428 ई.पू. से 347 ई.पू. माना जाता है। उसका मत था कि "कविता जगत की अनुकृति है, जगत स्वयं अनुकृति है; अतः कविता सत्य से दोगुनी दूर है। वह भावों को उद्वेलित कर व्यक्ति को कुमार्गगामी बनाती है। अत: कविता अनुपयोगी है एवं कवि का महत्त्व एक मोची से भी कम है।"रचनाएँ
प्लेटो की प्रमुख कृतियों में उसके संवाद का नाम विशेष उल्लेखनीय है। प्लेटो ने 35 संवादों की रचना की है। उसके संवादों को तीन भागों में विभाजित किया जा सकता है-
प्‍लेटो की रचनाओं में 'द रिपब्लिक', 'द स्टैट्समैन', 'द लाग', 'इयोन', 'सिम्पोजियम' आदि प्रमुख हैं।
प्लेटो काव्य के महत्व को उसी सीमा तक स्वीकार करता है, जहां तक वह गणराज्य के नागरिकों में सत्य, सदाचार की भावना को प्रतिष्ठित करने में सहायक हो। प्लेटो के अनुसार "मानव के व्यक्तित्व के तीन आंतरिक तत्त्व होते हैं-
काव्य विरोधी होने के बावजूद प्लेटो ने वीर पुरुषों के गुणों को उभारकर प्रस्तुत किए जाने वाले तथा देवताओं के स्तोत्र वाले काव्य को महत्त्वपूर्ण एवं उचित माना है।प्लेटो के काव्य विचार
] · डेमी क्रिट्स · हिपोक्रेटिस · टाँलेमी · यूक्लिड · पैथोगोरस · अरस्तु · प्लेटो · सुकरात · एपोलोनियस · आर्कमिडिज
यूरोपा, हमारे सौर मण्डल के पाँचवे ग्रह बृहस्पति का चौथा सब से बड़ा उपग्रह है। इसका व्यास लगभग 3,138 किमी है जो हमारे चन्द्रमा से चंद किलोमीटर ही छोटा है।
यूरोपा को अंग्रेज़ी में "Europa" लिखा जाता है। प्राचीन यूनानी सूत्रों के अनुसार यूरोपा एक फ़ोनीकीयाई राज-महिला का नाम था।
यूरोपा मुख्य रूप से पत्थरीले पदार्थों का बना हुआ है और इसका केंद्र लोहे का है। इसकी सतह पानी की बर्फ़ की बनी हुई है और पूरे सौर मंडल की सब से समतल सतहों में गिनी जाती है। इस सतह पर दरारें तो नज़र आती हैं लेकिन प्रहार क्रेटर बहुत कम हैं। दरारों में भी नई बर्फ़ से भरी हुई लगतीं हैं। सतह को देख कर बहुत से वैज्ञानिकों को लगता है के उसके नीचे ज़रूर एक पानी का समुद्र होगा। उनकी सोच है के जब भी सतह किसी उल्कापिंड के गिरने से फटती है या उसमें बृहस्पति के ज्वारभाटा बल की खींचातानी से दरारें पड़ती हैं, तो नीचे से सागर के पानी से सम्पर्क रखने वाली गर्म बर्फ़ ऊपर आ जाती है और सख़्ती से जमकर घाव भर देता है। अगर वास्तव में ऐसा समुद्र है तो सम्भव है के उसमें जीवन पनप रहा हो। इस सम्भावना की वजह से यूरोप और अमेरिका की अंतरिक्ष क्षोध एजेंसियाँ यूरोपा पर और अनुसंधान करने की योजनाएँ बना रही हैं। वैज्ञानिक यह भी अनुमान लगते हैं के यूरोपा की सख़्त बर्फ़ीली सतह अरबों साल पहले हुए अपने निर्माण के बाद 80° घूम चुकी है। इस से यह शंका और तीव्र होती है की सतही बर्फ़ का खोल एक पानी के गोले के ऊपर तैर रहा है और आराम से हिल-डुल सकता है। अन्य वैज्ञानिकों का कहना है के ऐसा कोई समुद्र नहीं है और बाहर की सख़्त बर्फ़ के नीचे केवल नरम बर्फ़ है - लेकिन ऐसा विश्वास रखने वाले वैज्ञानिक अल्प संख्या में हैं।
यदि वास्तव में समुद्र है तो उसकी गहराई 100 किमी तक हो सकती है। इस समुद्र में पृथ्वी के सारे समुद्रों के पानी से दुगने से भी अधिक पानी होगा।
यूरोपा की सतह पर बृहस्पति के विकिरण का प्रभाव काफ़ी है। हर रोज़ सतह पर औसतन 540 रॅम का विकिरण पड़ता है। अगर किसी मनुष्य को इन हालात में रहना पड़े तो उसको जानलेवा विकिरण रोग का हो जाना निश्चित है।
यूरोपा का एक बहुत ही पतला वायुमंडल है जिसमें अधिकतर आणविक आक्सीजन मौजूद है। इस वायु की तादाद इतनी कम है के पृथ्वी पर वायु का दबाव यूरोपा से दस खरब गुना ज़्यादा है।
यूरोपा के इर्द-गिर्द अंतरिक्ष से उसे ग़ौर से देखने के लिए यान भेजने के बहुत से प्रस्ताव हैं। उसके अलावा एक ऐसा भी प्रस्ताव है के एक यान को यूरोपा पर उतारा जाए। इस यान में परमाणु शक्ति से गरमी पैदा करने वाला एक भाग होगा जो सतह की बर्फ़ को पिघलाकर युरोपा में तब तक धंसता चला जाएगा जब तक के वह या तो समुद्र में प्रवेश कर ले या फिर यह साबित कर दे के ऐसा कोई समुद्र है ही नहीं। क्योंकि वैज्ञानिक मानते हैं के ऊपरी बर्फ़ की सतह 10 किमी से अधिक मोटी है इसलिए इस यान को समुद्र तक पहुँचने के लिए बहुत गहराई तक धंसना होगा। यह भी आवश्यक होगा के इसकी प्रसारण शक्ति बहुत हो ताकि बर्फ़ की इतनी गहराई के नीचे से भी वह सन्देश और तस्वीरें भेज सके। इस यान में ऐसी क़ाबलियत भी होगी कि वह स्वयं ही समुद्र में घूमता रहे और अपनी दिशा चुन सके क्योंकि पृथ्वी से उस तक निर्देश पहुँचने में कुछ मिनट लगेंगे।
28°26′03″N 84°38′15″E / 28.43417°N 84.63750°E / 28.43417; 84.63750निर्देशांक: 28°26′03″N 84°38′15″E / 28.43417°N 84.63750°E / 28.43417; 84.63750
हिमालचुली, जिसे दो शब्दों में हिमाल चुली भी लिखा जाता है, नेपाल में हिमालय के मनसिरी हिमाल भाग में स्थित एक पर्वत है। यह विश्व का 18वाँ सबसे ऊँचा पर्वत है और मनास्लू के बाद मनसिरी हिमाल का दूसरा सबसे ऊँचा पर्वत है। हिमालचुली के तीन मुख्य शिखर हैं: पूर्वी, पश्चिमी और उत्तरी ।
देवदास शरतचन्द्र चट्टोपाध्याय के उपन्यास देवदास पर आधारित चलचित्र है। यह इसी नाम पर बना तीसरा और प्रथम रंगीन चलचित्र है। इस चलचित्र में शाहरुख़ खान, ऐश्वर्या राय और माधुरी दीक्षित प्रमुख भुमिका में हैं और इसका निर्देशन संजय लीला भंसाली ने किया है। जब यह चलचित्र प्रदर्शित किया गया था, तब यह बॉलीवुड का सर्वाधिक बजट वाला चलचित्र था जिसका बजट 50 करोड़ रु बताया जाता है। हिन्दी के अतिरिक्त इसे छः अन्य भाषाओं में प्रदर्शित किया गया था: अंग्रेजी़, गुजराती, फ्रांसीसी, मंदारिन, थाई और पंजाबी।
उपन्यास
चलचित्र
धस्माणी-पिंगलापांखा, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
छतरपुर मन्दिर दिल्ली के दक्षिण में स्थित एक मन्दिर है। इसका वास्तविक नाम श्री आद्या कात्यायनी शक्तिपीठ मन्दिर है। यह भारत का दूसरा सबसे बड़ा मन्दिर परिसर है। यह मन्दिर देवी कात्यायनी को समर्पित है। 
इस मन्दिर की स्थापना बाबा सन्त नागपाल जी द्वारा 1974 में हुई थी। यह मंदिर गुंड़गांव-महरौली मार्ग के निकट छतरपुर में स्थित है। यह मंदिर सफेद संगमरमर से बना हुआ है और इसकी सजावट बहुत की आकर्षक है। दक्षिण भारतीय शैली में बना यह मंदिर विशाल क्षेत्र में फैला है। मंदिर परिसर में खूबसूरत लॉन और बगीचे हैं। 
मूल रूप से यह मंदिर माँ दुर्गा को समर्पित है। इसके अतिरिक्त यहाँ भगवान शिव, विष्णु, देवी लक्ष्मी, हनुमान, भगवान गणेश और राम आदि देवी-देवताओं के मंदिर भी हैं।
दुर्गा पूजा और नवरात्रि के अवसर पर पूरे देश से यहां भक्त एकत्र होते हैं और समारोह में भाग लेते हैं। इस दौरान यहां भक्तों की भारी भीड़ होती है। यहां एक पेड़ है जहां श्रद्धालु धागे और रंग-बिरंगी चूड़ियां बांधते हैं। लोगों का मानना है कि ऐसा करने से मनोकामना पूर्ण होती है।
निर्देशांक: 28°30′7″N 77°10′46″E / 28.50194°N 77.17944°E / 28.50194; 77.17944
लोइ या लोय थाईलैण्ड का एक प्रान्त है। यह देश के पूर्वोत्तरी भाग में खोरात पठार पर स्थित है। इसकी उत्तर्री सीमा लाओस देश से लगी हुई है। प्रान्तीय राजधानी का नाम भी लोइ है और यह पहाड़ों से घिरा हुआ है जिनपर अक्सर धुंध रहती है।
सत्सैईसतसई], मुक्तक काव्य की एक विशिष्ट विधा है। इसके अंतर्गत कविगण 700 या 700 से अधिक दोहे लिखकर एक ग्रंथ के रूप में संकलित करते रहे हैं। "सतसई" शब्द "सत" और "सई" से बना है, "सत" का अर्थ सात और सई का अर्थ "सौ" है। इस प्रकार सतसई काव्य वह काव्य है जिसमें सात सौ छंद होते हैं।
सतसई काव्य ने एक विशिष्ट परंपरा के रूप में प्रतिष्ठित होकर अपनी निजी विशेषताएँ विकसित की हैं। सतसई रचना की परंपरा "हाल" की गाथासप्तशती से आरंभ हुई। यह प्राकृत का ग्रंथ है तथा इसमें रस से सिक्त और लोकजीवन का सजीव चित्र प्रस्तुत करनेवाली गाथाएँ हैं। इसके बाद गोवर्धनाचार्य की "आर्यासप्तशती" संस्कृत में लिखी गई। अमरु कवि के "अमरुशतक" में भी शृंगाररस के मनोहारी श्लोक हैं। संख्यापरक इन ग्रंथों के प्रभाव से हिंदी साहित्य में सतसई रचना का चाव बढ़ा परंतु हिंदी साहित्य के प्रांगण में सतसई रचना का सतत विकास अपने निजी ढंग पर हुआ; वह अपने पूर्ववर्ती सतसई साहित्य से प्रभावित है परंतु उसका निर्जीव अनुकरण नहीं है।
हिंदी साहित्य में रीतिकाल के प्रमुख कवि बिहारीलाल की लिखी "बिहारी सतसई" ने बड़ी प्रसिद्धि पाई। हिंदी साहित्य में इस ग्रंथ का अत्यंत प्रचार हुआ तथा सतसईरचना के लिए इसने अनेक कवियों को प्रेरित किया। "बिहारी सतसई" की बढ़ती हुई लोकप्रियता देखकर अनेक मूर्धन्य कवियों के दोहों को भी बाद में "सतसई" का रूप दे दिया गया, जैसे "तुलसीसतसई"। मुक्तक काव्य का यह रूप इतना जनप्रिय हुआ कि हिंदी में सतसइयों का एक विशाल भंडार हमें उपलब्ध है। इनमें रहीम सतसई, तुलसी सतसई, बिहारी सतसई, रसनिधि सतसई, मतिराम सतसई, वृंद सतसई, भूपति सतसई, चंदन सतसई, विक्रम सतसई, राम सतसई के नाम प्रमुख हैं और ये सतसइयाँ मध्य युग में लिखी गई। आधुनिक काल में भी अनेक सतसइयाँ मध्य युग में लिखी गईं। आधुनिक काल में भी सतसइयाँ लिखी गईं जैसे हरिऔध कृत हरिऔध सतसई, वियोगी हरि की वीर सतसई भी बड़ी प्रसिद्ध और सामयिक रचनाएँ हैं।
 सतसइयों में 700 या 700 से कुछ अधिक छंद होते हैं।
 सतसइयों में प्रमुख रूप से "दोहा" छंद का प्रयोग होता है; "दोहा" के साथ "सोरठा" और "बरवै" छंद का प्रयोग भी सतसईकार बीच बीच में कर देते हैं।
 सतसइयों, में प्रमुख रूप से शृंगाररस की प्रधानता है। शृंगार के अतिरिक्त नीति तथा भक्ति, वैराग्य को भी सतसईकारों ने लिया है। बिहारी सतसई शृंगारप्रधान रचना है, बृंद सतसई नीतिपरक काव्य है तथा तुलसी सतसई में भक्ति, ज्ञान, कर्म और वैराग्य के दोहे हैं। सतसईकारों ने अपनी सतसईयों में प्राय: इन सभी विषयों के दोहे कहे हैं। शृंगारप्रधान सतसईयों में शृंगार के साथ नीति तथा भक्ति और वैराग्य के दोहे भी मिलते हैं, जैसे बिहारी सतसई और मतिराम सतसई में। बृंद सतसई पूर्णत: नीतिसतसई है तथा तुलसी सतसई में भक्ति तया वैराग्य के दोहों के साथ नीति के दोहों की भी प्रधानता है। मुख्य रूप से शृंगार और नीति इन दोनों की प्रधानता सतसइयों में देखने को मिलती है।
 शृंगारकाल में भी आधुनिक सतसइयाँ लिखी गई जिनमें यदि एक ओर शृंगार और नीति की प्रधानता है तो दूसरी ओर "वीररस तथा करुणरस के नए विषयों को भी सतसईकारों ने लिखा है। सूर्यमल्ल मिश्रण की "वीर सतसई" तथा वियोगी हरि की वीर सतसई में राष्ट्रीयता को जगाने के लिए वीरोचित उक्तियाँ कही गई हैं और देश की दुर्दशा पर उन्होंने करुणा से युक्त दोहे कहे हैं। सतसई वस्तुत: मुक्तक काव्य की एक विशिष्ट परंपरा है।
मॉनमाउथ टाउन एफ़॰सी॰  एतेहासिक शहर मॉनमाउथ में आधारित एक वेल्श फुटबॉल क्लब है। टीम वर्तमान समय में वेल्श फुटबॉल लीग डिवीजन दो में खेलती है। क्लब ग्वँट काउंटी एफ़॰ए॰ की सदस्य है। क्लब ने 8 अगस्त 2011 को इंटरनेट उद्यम fivepoundfootballclub.com से अनुबंध करा था जिसके तहत क्लब का स्वामित्व पाँच वर्षों की अवधि में fivepoundfootballclub.com के पास आ जाएगा। सितंबर 2011 को क्लब ने स्वयं को कम्युनिटी इंटरेस्ट कंपनी सुस्थित कर लिया, जो कि वेल्स में अपनी तरह की पहली घटना थी। क्लब का नारा "किंगफिशर ऑल द वे!" है।
क्लब की आधिकारिक निर्माण तिथि स्पष्ट नहीं है, परन्तु इस बात के प्रमाण हैं कि एक 'संघ क्लब' वर्ष 1906 के समय सक्रिय था। साप्ताहिक समाचारपत्र मॉनमाउथशायर बीकन के अनुसार मॉनमाउथ में काफी समय से फुटबॉल खेला जाता रहा है और शायद 1873 से। मॉनमाउथ और क्लियरवॅल एफ़॰सी॰ 1925/26 की डिस्ट्रिक्ट लीग के संयुक्त विजेता थे।
क्लब ने 1940 की ब्रिटेन की लड़ाई की पूर्व संध्या में मॉनमाउथशायर सीनियर कप में मॉनमाउथ स्पोर्ट्सग्राउंड में आयोजित हुए मैच में लवल्स् एथलेटिक को 3–2 से हराकर सदर्न लीग वेस्ट का ख़िताब जीता। लगभग 20 वर्ष पश्चात 1958 में किंगफिशरस् ने पोंट्लनफ्रेथ में सॅफन फॉरेस्ट को 3–0 से हराकर मॉनमाउथशायर एमेच्योर कप जीता। अगले सत्र में भी मॉनमाउथशायर एमेच्योर कप पे क्लब का कब्जा रहा और इसके साथ-साथ क्लब ने अपना दूसरा मॉनमाउथशायर सीनियर कप भी जीता।
क्लब सिर्फ एकबार, 1965 में, ही फुटबॉल एसोसिएशन चैलेंज कप में जगह बना पाया था, जिसमें उसे प्रारंभिक दौर में ही हार का सामना करना पड़ा। क्लब ने 1984, 1986 और 1996 में ग्वँट एमेच्योर कप जीता।
साहित्य अकादमी पुरस्कार एक साहित्यिक सम्मान है जो कुल 24 भाषाओं में प्रदान किया जाता हैं और कन्नड़ भाषा इन में से एक भाषा हैं।
कन्नड़ में दिए गए साहित्य अकादमी पुरस्कारों की सूची
साहित्य अकादमी ने 1989 से अनुवाद के लिए नया पुरस्कार शुरू किया। इस पुरस्कार के विजेता इस प्रकार हैँ: 
साहित्य अकादमी ने 2010 से बाल साहित्य के लिए नया पुरस्कार शुरू किया। इस पुरस्कार के विजेता इस प्रकार हैँ: 
साहित्य अकादमी ने 2011 से युवा लेखकों के लिए नया पुरस्कार शुरू किया। इस पुरस्कार के विजेता इस प्रकार हैँ:
लेश्या की परिभाषाकृष्ण आदि छः प्रकार के पुद्गल द्रव्यों के सहयोग से स्फटिक के परिणमन की तरह होने वाला आत्म-परिणाम लेश्या है।स्वामी श्रीमन्नेमीचन्द्रसैद्धांतिचक्रवर्ती जी ने गोम्मटसारजी जीवकांड में बताया है कि :- 
लिपंइ अप्पीकीरइ एदीए णियअपुण्‍णपुण्‍णं च ! जीवोत्ति होदि लेस्सा लेस्सागुणजाणयक्खादा !!488!! 
अर्थात, 
- जो लिम्पन करती है, याने को कर्मों को आत्मा से लिप्त करती है, वह लेश्या है ! - जिसके द्वारा आत्मा पुण्य-पाप से अपने को लिप्त करती है, वह लेश्या हैं ! - जो कर्म-स्कंध से आत्मा को लिप्त करता है, वह लेश्या है ! 
जैसे, मिट्टी,गेरू आदि के द्वारा दीवार रंगी जाती है, उसी प्रकार शुभ-अशुभ भाव रूप लेप के द्वारा आत्मा का परिणाम लिप्त किया जाता है !!! यह भी कह सकते हैं कि :- मनुष्य के अच्छे-बुरे भावों को लेश्या कहते हैं ! 
आगे जिस प्रकार थर्मामीटर से शरीर का ताप नाप जाता है, उसी प्रकार "भावों के द्वारा" आत्मा का ताप अर्थात उसकी लेश्या का पता चलता है !!! - कषायों के उदय से अनुरंजित मन-वचन-काय की प्रवृत्ति को लेश्या कहते हैं !!!
निर्देशांक: 25°09′N 85°27′E / 25.15°N 85.45°E / 25.15; 85.45
मानिकपुर गढपुरा, बेगूसराय, बिहार स्थित एक गाँव है।
डी टी सी कालोनी दिल्ली का एक आवासीय क्षेत्र है।
28°09′18″N 90°03′45″E / 28.15500°N 90.06250°E / 28.15500; 90.06250निर्देशांक: 28°09′18″N 90°03′45″E / 28.15500°N 90.06250°E / 28.15500; 90.06250
कंगफू कांग हिमालय के लुनाना क्षेत्र में स्थित एक पर्वत है जो विश्व का 107वाँ सर्वोच्च पर्वत भी है। यह भूटान और तिब्बत की विवादित सीमा पर स्थित है। तिब्बत पर चीन का नियंत्रण है और उसके अनुसार यह सीमा पर है जबकि भूटान का दावा है कि यह पर्वत पूरी तरह उसके क्षेत्र में है।
मुख्य शिखर के अलावा कंगफू कांग की दो सहायक चोटियाँ भी हैं, जो दोनों ही भूटान में हैं:
के. पी. केशव मेनन मलयालम भाषा के विख्यात साहित्यकार हैं। इनके द्वारा रचित एक आत्मकथा काषिज्ञ कालम के लिये उन्हें सन् 1958 में साहित्य अकादमी पुरस्कार से सम्मानित किया गया।
वाट अरुण, बैंकाक स्थित एक बौद्ध मंदिर है। इस मंदिर का नाम हिन्दू देवता अरुण के नाम पर है, जो सूर्य के सारथी हैं।
सूनी, धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
क्रिकेट के खेल में, गेंद छेड़छाड़ एक क्रिया है जिसमें कोई क्षेत्ररक्षक गैर कानूनी रूप से गेंद की अवस्था को बदल देता है। गेंद छेड़छाड़ की मुख्य प्रेरणा स्विंग गेंदबाजी को मदद करने के लिए गेंद की वायुगतिकी के साथ हस्तक्षेप करने की होती हैं।
साँचा:Probability distribution
प्रायिकता सिद्धान्त में प्रसामान्य बंटन या गाउसीय बंटन वह सतत प्रायिकता बंटन है जो प्रकृति में सामान्यतः पाया जाता है। प्रसामान्य बंतन सांख्यिकी में महत्वपूर्ण है। प्राकृतिक विज्ञानों और सामाजिक विज्ञानों में इनका उपयोग वास्तविक मान वाले यादृच्छिक चरों को निरुपित करने के लिये किया जाता है।
प्रसामान्य बंटन का प्रायिकता घनत्व निम्नलिखित होता है-
जहाँ:
किसी यादृच्छिक चर का बंटन प्रसामान्य बंटन हो तो उसे प्रसामान्य बंटित चर कहते हैं।
नॉर्मल प्रोबेबिलिटी कर्व एनपीसीप्रसामान्य संभाव्यता वक्रअन्य वितरण आंकड़ों के आधार पर तैयार होता है जिसे या प्रसामान्य वितरण वक्र एनपीसी कहां जाता हैदूसरे शब्दों में प्रसामान्य पत्र से तात्पर्य होता है जिसके द्वारा प्रसामान्य वितरण नॉर्मल डिस्ट्रीब्यूशन का प्रतिनिधित्व होता है अर्थ वैसे वितरण से होता है जिसमें बहुत सारे के मापनी मैं आते ही तथा बहुत कम कैसे मापनी की ऊपरी चोर तथा बहुत कम केसेस मापनी के निचले छोर पर आते हैं इस तरह के वितरण से बनने को घंटाघर बकरा या बॉल सेव कर कहां जाता है अन्य नामो जैसे फ्रूट कार ऑफ एयर डिनो वर्ष वक्र गौ सीमन बकरा ही कहा जाता है जैसे अगर किसी कक्षा के विद्यार्थियों की बुद्धि लब्धि निकाली जाए तो बहुत उम्मीद है कि आप क्योंकि बुद्धि लब्धि 110 के बीच आएगी खुद ही कम विद्यार्थियों की बुद्धि लब्धि 70-80 मापनी के निचले छोर तथा 130 - 140 मापनी के ऊपर छोड़कर भीतर आएगीइस तरह के वितरण को हम प्रसामान्य वितरण कहेंगे और इससे जो वक्त बनेगा उसे प्रसामान्य वक्र कहा जाता है हिंदी के आधार पर प्रसामान्य पत्र को घंटा कार्यक्रम आ जाता है क्योंकि इसकी आकृति घंटा की आकृति से बहुत कुछ मिलती जुलती है
1.प्रसामान्य वक्र सममित समिट ट्रिकल होता है सममित होने से मतलब की प्रसामान्य वक्र के का हिस्सा हिस्से के बराबर होता है तुम्हें यह कहा जा सकता है कि प्रसामान्य वक्र का बाया भाग तथा दाया भाग बराबर होते हैं।
=2. प्रसामान्य वक्र मैं माध्य माध्यिका तथा बहुलक संख्यात्मक रूप से एक ही होते हैं तथा वक्र के ठीक बीचोबीच एक बिंदु केंद्रित होते हैं तथा क्रिकेट ठीक बीचोबीच एक बिंदु पर केंद्रित होता है।
=3. प्रसामान्य वक्र अनंतस्पर्शी स्थान पर आधार रेखा को स्पर्श नहीं करते|
=4.प्रसामान्य वक्र घंटा करता है जिसका कारण यह है कि ऐसे वक्र द्वारा वितरण का सबसे अधिक कैसे है होते हैं जैसे-जैसे इन मध्य से हम बाई तथा दाई तरफ बढ़ते हैं कैसे की संख्या में कमी आती जाती है।
=5. प्रसामान्य वक्र सतत होता है फलत x स्तर पर चरो के मान की संख्या अनिश्चित होती है।
=6. खड़ी रेखा की ऊंचाई भोज मान .3989 के बराबर होता है।
=7. प्रसामान्य वक्र में वक्र वक्र के कुल क्षेत्र का 68.2 6% माध्य -1 सिग्मा +1 सिग्मा की बीच होता है, इस वक्र के कुल क्षेत्र का 95% भाग - 1.96व +1.96 सिग्मा के मध्य होता है तथा 99% मान ±2.58 सिग्मा के मध्य होता है।
पूनम मॉथम
डॉ॰ बी. आर. अम्बेडकर राष्ट्रीय तकनीकी संस्थान, जालंधर, पंजाब की स्थापना 1986 में की गई तथा इसे 17 अक्टूबर 2002 को राष्‍ट्रीय प्रौद्योगिकी संस्थान, जालंधर के रूप में स्तरोन्नत किया गया था। संस्थान में 13 विभाग हैं तथा यह कैमिकल तथा बायो-इंजीनियरी, सिविल इंजीनियरी कम्प्यूटर विज्ञान तथा इंजीनियरी, इलैक्ट्रॉनिक्स तथा संचार इंजीनियरी, औद्योगिकी इंजीनियरी, इन्स्ट्रूमेंटेशन और नियंत्रण इंजीनियरी, चमड़ा प्रौद्योगिकी, यांत्रिकी इंजीनियरी, मैकेनिकल मशीन डिजाईन तथा आटोमेशन), चीनी तथा कपड़ा प्रौद्योगिकी जैसे विषयों में चार-वर्षीय अवर-स्नातक पाठयक्रम संचालित करता है। यहां लड़कों हेतु पांच तथा लड़कियों हेतु एक छात्रावास है। संस्थान के पास एक सुसज्जित पुस्तकालय है। इस संस्थान में राष्ट्रीय विज्ञान तथा प्रौद्योगिकी उद्यमिता विकास प्रकोष्ठ की स्थापना की गई थी। ताकि विभिन्न कार्यक्रमों का आयोजन करके विद्यार्थियों में उद्यमिता संस्कृति को बढ़ावा दिया जा सके।
मरॆपल्लि में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
कीटोएसिडता, कीटोन अम्लमयता या कीटोएसीडोसिस उस स्थिति को कहते हैं जिसमें शरीर में कीटोन की मात्रा बहुत अधिक बढ़ जाती है। मानव शरीर में बनने वाले दो प्रमुख कीटोन हैं - एसिटोएसिटिक अम्ल तथा बीटा-हाइड्रॉक्सीब्यूटीरेट। इनका निर्माण वसा अम्लों के टूटने से एवं अमिनो अम्लों के विऐमीनन से होता है।
उच्च डायबेटिक कीटोएसीडोसिस में रक्त के अंदर अम्ल बनने लगता है। लम्बे समय तक मधुमेह होने के कारण यह होता है। यह जानलेवा हो सकती है, लेकिन डाक्टरो की सलाह से इसका इलाज हो सकता है।
कीटोएसिडता के तीन मुख्य कारण हैं- अल्कोहल का सेवन, उपवास, तथा मधुमेह। इनके कारण तीन तरह की किटोएसिडता उत्पन्न होती है।-
मधुमेह के दौरान जब शरीर में इंसुलिन खत्म हो जाता है और शरीर में रक्त कोशिकाएँ शर्करा का उपयोग बंद कर देती हैे, ऐसी स्थिति में शरीर वसा का इस्तेमाल शुरू कर देता है। वसा के जलने के दौरान एसिड बनता है, जिसे कीटोनस कहते है। जब यह लम्बे समय खून में मिश्रित हो जाता है तो पहले आदमी कोमा में चला जाता है और उसके बाद उसकी मृत्यु भी हो जाती है।
सडियापानी, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
बालमणि अम्मा का रचनात्मक योगदान अत्यंत व्यापक है। जिसमें गद्य, पद्य, अनुवाद और बाल साहित्य सभी समाए हुए हैं। उनका रचनाकाल भी 50 से अधिक वर्षों तक फैला हुआ है और वे अपने अंतिम समय तक कुछ न कुछ रचती ही रहीं। इस लेख में उनकी लगभग समस्त रचनाओं को सम्मिलित करने का प्रयास किया गया है।
अम्मा का विवाह वर्ष 1928 में वी॰ एम॰ नायर के साथ हुआ और वे उनके साथ कलकत्ता में रहने लगीं। कलकत्ता- वास के अनुभवों ने उनकी काव्य चेतना को प्रभावित किया। अपनी प्रथम प्रकाशित और चर्चित कविता 'कलकत्ते का काला कुटिया'उन्होने अपने पतिदेव के अनुरोध पर लिखी थी, जबकि अंतररतमा की प्रेरणा से लिखी गई उनकी पहली कविता 'मातृचुंबन' है। उनकी प्रारंभिक कविताओं में से एक 'गौरैया' शीर्षक कविता उस दौर में अत्यंत लोकप्रिय हुई। इसे केरल राज्य की पाठ्य-पुस्तकों में सम्मिलित किया गया। बाद में उन्होने गर्भधारण, प्रसव और शिशु पोषण के स्त्रीजनित अनुभवों को अपनी कविताओं में पिरोया। उन्होंने छोटी अवस्था से ही कविताएँ लिखना शुरू कर दिया था। उनकी पहला कविता संग्रह "कूप्पुकई" 1930 में प्रकाशित हुआ था। उन्हें सर्वप्रथम कोचीन ब्रिटिश राज के पूर्व शासक राम वर्मा परीक्षित थंपूरन के द्वारा "साहित्य निपुण पुरस्कारम" प्रदान किया गया। 1987 में प्रकाशित "निवेद्यम" उनकी कविताओं का चर्चित संग्रह है। कवि एन॰ नारायण मेनन की मौत पर शोकगीत के रूप में उनका एक संग्रह "लोकांठरांगलील" नाम से आया था।
निर्देशांक: 27°11′N 78°01′E / 27.18°N 78.02°E / 27.18; 78.02
मिओला खैरागढ़, आगरा, उत्तर प्रदेश स्थित एक गाँव है।

 · अंबेडकर नगर जिला · आगरा जिला · अलीगढ़ जिला · आजमगढ़ जिला ·  इलाहाबाद जिला  · उन्नाव जिला · इटावा जिला · एटा जिला · औरैया जिला · कन्नौज जिला · कौशम्बी जिला · कुशीनगर जिला · कानपुर नगर जिला ·  कानपुर देहात जिला  · खैर  · गाजियाबाद जिला · गोरखपुर जिला · गोंडा जिला · गौतम बुद्ध नगर जिला · चित्रकूट जिला  · जालौन जिला · चन्दौली जिला · ज्योतिबा फुले नगर जिला · झांसी जिला · जौनपुर जिला · देवरिया जिला · पीलीभीत जिला · प्रतापगढ़ जिला · फतेहपुर जिला · फार्रूखाबाद जिला · फिरोजाबाद जिला · फैजाबाद जिला · बलरामपुर जिला ·  बरेली जिला  ·  बलिया जिला · बस्ती जिला · बदौन जिला · बहरैच जिला · बुलन्दशहर जिला · बागपत जिला · बिजनौर जिला · बाराबांकी जिला  · बांदा जिला · मैनपुरी जिला ·  महामायानगर जिला  · मऊ जिला · मथुरा जिला · महोबा जिला · महाराजगंज जिला · मिर्जापुर जिला · मुझफ्फरनगर जिला · मेरठ जिला · मुरादाबाद जिला · रामपुर जिला · रायबरेली जिला · लखनऊ जिला · ललितपुर जिला · लखीमपुर खीरी जिला · वाराणसी जिला · सुल्तानपुर जिला · शाहजहांपुर जिला · श्रावस्ती जिला · सिद्धार्थनगर जिला · संत कबीर नगर जिला · सीतापुर जिला · संत रविदास नगर जिला · सोनभद्र जिला · सहारनपुर जिला · हमीरपुर जिला, उत्तर प्रदेश ·  हरदोइ जिला
जलसंभर या द्रोणी उस भौगोलिक क्षेत्र को कहते हैं जहाँ वर्षा अथवा पिघलती बर्फ़ का पानी नदियों, नेहरों और नालों से बह कर एक ही स्थान पर एकत्रित हो जाता है। उस स्थान से या तो एक ही बड़ी नदी में पानी जलसंभर क्षेत्र से निकास कर के आगे बह जाता है, या फिर किसी सरोवर, सागर, महासागर या दलदली इलाक़े में जा के मिल जाता है। इस सन्दर्भ में कभी-कभी जलविभाजक शब्द का भी प्रयोग होता है क्योंकि भिन्न-भिन्न जलसंभर किसी भी विस्तृत क्षेत्र को अलग-अलग जल मंडलों में विभाजित करते हैं। जलसंभर खुले या बंद हो सकते हैं। बंद जलसंभारों में पानी किसी सरोवर या सूखे सरोवर में जा कर रुक जाता है। जो बंद जलसंभर शुष्क स्थानों पर होते हैं उनमें अक्सर जल आ कर गर्मी से भाप बनकर हवा में वाष्पित हो जाता है या उसे धरती सोख लेती है। पड़ौसी जलसंभर अक्सर पहाड़ों, पर्वतों या धरती की भिन्न ढलानों के कारण एक-दुसरे से विभाजित होते हैं। भौगोलिक दृष्टि से जलसंभर एक कीप का काम करते हैं क्योंकि वे एक विस्तृत क्षेत्र के पानी को इक्कठा कर के एक ही नदी, जलाशय, दलदल या धरती के भीतर पानी सोखने वाले स्थान पर ले जाते हैं।
अंग्रेज़ी में "जलसंभर" को "वॉटरशॅड" या "कैचमेंट", "जलविभाजक" को "ड्रेनेज डिवाइड" और "द्रोणी" को "बेसिन" कहा जाता है।
जलविभाजक तीन मुख्य प्रकार के होते हैं -
पृथ्वी के इस नक्शे में विश्व के बड़े जलसंभर क्षेत्र दिखाए गएँ हैं। भिन्न महासागरों और सागरों में ख़ाली होने वाले जलसंभर भिन्न रंगों में दर्शाए गएँ हैं। स्लेटी रंग का प्रयोग बंद जलसंभरों के लिए हुआ है जो किसी सागर या महासागर में पानी नहीं बहाते।
वज्रसत्त्व महायान तथा मन्त्रयान/वज्रयान बौद्ध परम्परा में बोधिसत्त्व का नाम है।
घियारू बगड, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
लोगान हवाई अड्डा यह संयुक्त राज्य अमेरिका का एक प्रमुख अतर्राष्ट्रीय हवाई अड्डा हैं।
पिलखेडी-उ0म0-3, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
एरिह वॉरशेल  एक इज़रायली-अमेरिकी दक्षिणी कैलिफोर्निया विश्वविद्यालय में रसायन विज्ञान और जैव रसायन के प्रतिष्ठित प्रोफेसर हैं। मार्टिन कारप्लस और माइकल लेविट के साथ उन्होंने "जटिल रासायनिक प्रणालियों के लिए बहुस्तरीय मॉडल का विकास के लिए" 2013 का रसायन शास्त्र में नोबेल पुरस्कार प्राप्त किया।
शिन्तो धर्म जापान देश का एक प्रमुख और मूल धर्म है। इसमें कई देवी-देवता हैं, जिनको कामी कहा जाता है। हर कामी किसी न किसी प्राकृतिक शक्ति का प्रतिनिधित्व करता है। बौद्ध धर्म के साथ इसका काफ़ी मेल मिलाप हुआ है और इसमें बौद्ध धर्म के कई सिद्धान्त जुड़ गये हैं। एक ज़माने में शिन्तो धर्म जापान का राजधर्म हुआ करता था। इस धर्म में जापान के राजा को प्रधान गुरु मानते थे किन्तु दूसरे विश्व-युद्ध के बाद से ऐसा करना बन्द कर दिया गया हे समुराई इसी धर्म को मानते हे
158 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 158 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है। 
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 158 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते है।
सचखंड एक्सप्रेस का संचालन भारतीय रेलवे के द्वारा किया जाता हैं। यह महाराष्ट्र के नांदेड से पंजाब के अमृतसर के बीच चलती हैं यह ट्रेन सिखों के दो महतवपूर्ण धार्मिक जगहों को आपस में जोडती हैं। इस ट्रेन का नाम सचखंड साहिब गुरुद्वारे पर रखा गया है जो नांदेड में स्थित हैं। यह ट्रेन भारत की राजधानी दिल्ली को महाराष्ट्र के मराठवाड़ा क्षेत्रों नांदेड़,परभणी एवं जालना से जोडती है।
इसके विपरीत 12716 सचखंड एक्सप्रेस पर अमृतसर जं से दिन के 14.30 मिनट पर चलती हैं एवं नांदेड़ रात के 23.45 में पहुँचती हैं
यह नांदेड़ और अमृतसर के बीच साप्ताहिक एक्सप्रेस ट्रेन के रूप में वर्ष 1995 में शुरू की गई थी। ज्यादातर लोगों के द्वारा इस ट्रेन का उपयोग तीर्थ यात्रा के लिए किया जाता है। नांदेड़,मनमाड,भोपाल,ग्वालियर,दिल्ली और भुसावल में स्थानीय लोगों के द्वारा के प्रत्येक डिब्बे में लंगरकी व्यवस्था की जाती हैं। शुरुआत में लंगर स्थानीय सिख व्यापारियों द्वारा चलाया जाता था,लेकिन उसके बाद यह व्यवस्था गुरुद्वारा द्वारा किया जाने लगा।
यह ट्रेन डीजल और बिजली दोनों ट्रैक्शन पर चलती हैं।
स्नेर्सब्रुक एक उत्तरपूर्व लंदन में रेडब्रिज बरो का जिला है।
ऑल्डबरो हैच | ऑल्डर्सब्रुक | बार्किंगसाइड | क्लेहॉल | क्रैनब्रुक | फ़ुलवेल क्रॉस | गांट्स हिल | गुडमेज़ | हेनॉल्ट | इलफ़र्ड | लॉक्सफ़र्ड | न्यूबरी पार्क | रेडब्रिज | सेवन किंग्स | स्नेर्सब्रुक | साउथ वुडफ़र्ड | वंस्टेड | वुडफ़र्ड | वुडफ़र्ड ब्रिज | वुडफ़र्ड ग्रीन

ऐक्टन |बार्किंग |बार्न्स |बार्नेट |बैटरसी |बेकनहम |बर्मंडसी |बेथनल ग्रीन |बेक्सलीहीथ |ब्लूम्सबरी |ब्रेंटफ़र्ड |ब्रिक्सटन |ब्रॉमली |केम्बरवेल |कैमडन टाउन |कार्शल्टन |कैटफ़र्ड |चेल्सी |चिंगफ़र्ड |चिसलहर्स्ट |चिज़िक |सिटी |क्लैपहम |क्लर्कनवेल |कूल्सडन |क्रॉयडन |डेगनहम |डेटफ़र्ड |ईलिंग |ईस्ट हैम |एडमंटन |एल्ठम |एनफ़ील्ड टाउन |फ़ेल्ठम |फ़िंचली |फ़ुलहम |ग्रेनिच |हैकनी |हैमरस्मिथ |हैम्पस्टेड |हैरो |हेंडन |हाइबरी |हाइगेट |हिलिंगडन |हॉलबोर्न |हॉर्नचर्च |हाउंस्लो |इलफ़र्ड |आइल ऑफ़ डॉग्स |आइज़लवर्थ |इस्लिंगटन |केंसिंगटन |केंटिश टाउन |किलबर्न |किंग्स्टन अपॉन टेम्स |लैम्बेथ |लूविशम |लेटन |मेफ़ेयर |मिचम |मोर्डेन |नैग्स हेड |न्यू मॉल्डन |ओर्पिंगटन |पैडिंगटन |पेखम |पेंज |पिनर |पॉप्लर |पर्ली |पटनी |रिचमंड |रॉमफ़र्ड |राइस्लिप |शेपर्ड्स बुश |शोरडिच |सिडकप |सोहो |साउथॉल |साउथगेट |स्टेपनी |स्टोक न्यूइंगटन |स्ट्रैटफ़र्ड |स्ट्रेटहम |सर्बिटन |सटन |सिडनहम |टेडिंगटन |टेम्समेड |टूटिंग |टॉटनहम |ट्विकनहम |अपमिनिस्टर |अक्सब्रिज |वल्ठम्सटो |वंड्सवर्थ |वंस्टेड |वैपिंग |वेल्डस्टोन |वेलिंग |वेम्बली |वेस्ट हैम |वेस्टमिंस्टर |ह्वाइटचैपल |विल्सडन |विम्बलडन |वुड ग्रीन |वुडफ़र्ड |वुलिच
काफल, उत्तरी भारत और नेपाल के पर्वतीय क्षेत्र, मुख्यत: हिमालय के तलहटी क्षेत्र मैं पाया जाने वाला एक वृक्ष या विशाल झाड़ी है। ग्रीष्मकाल में इस पर लगने वाले फल पहाड़ी इलाकों में विशेष रूप से लोकप्रिय हैं। इसकी छाल का प्रयोग चर्मशोधन के लिए किया जाता है।
नौगाँव, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
रानीधारा, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
तेरट्टी पाल एक तमिल व्यंजन है।
चावल: टोमैटो राइस • पाज़न कांजी • सांभर सातम • लेमनर इस • टैमारिंड राइस • गार्लिक राइस • लेंटिल राइस • कोकोनट मिल्क राइस •
वे पाकिस्तान के प्रान्त, सिंध के पूर्व मुख्यमंत्री थे।
हर्काय, बजार्हथ्नूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
भगवानदीन आर्यकन्या पी0 जी0 कालेज उत्तर प्रदेश के लखीमपुर-खीरी में स्थित एक कन्या महाविद्यालय है। संस्था का नामकरण आर्य विचारों के मर्मज्ञ विद्वान् पंडित भगवानदीन के नाम पर है। स्वामी दयानन्द सरस्वती के स्वप्नों को साकार रूप देने में अग्रगण्य यह कन्या महाविद्यालय जनपद में स्त्री शिक्षा का महत्वपूर्ण स्तम्भ है।
नायल, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
बुढली, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
जमुना नदी बांग्लादेश की तीन मुख्य नदियों में से एक है। यह भारत से बांग्लादेश को बहने वाली ब्रह्मपुत्र नदी की मुख्य धारा है। जमुना नदी दक्षिण को बहती है और गोआलुंडो घाट में पद्मा नदी में मिल जाती है। आगे पद्मा में मिलने के बाद चांदपुर जिला में यह मेघना नदी में मिल जाती है। इसका पूर्ण जल बंगाल की खाड़ी में मेघना नदी के रूप में मिलता है। 
नदी की औसत गहरायी है 395 फीट एवं अधिकतम गहरायी है 1,088 फीट .
सुरिंदर सिंह गिल को भारत सरकार द्वारा प्रशासकीय सेवा के क्षेत्र में सन 1985 में पद्म भूषण से सम्मानित किया गया था। ये दिल्ली से हैं।
निर्देशांक: 25°27′N 81°51′E / 25.45°N 81.85°E / 25.45; 81.85
पुरे लुटाए भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
आधिकारिक जालस्थल
भारतीय सांस्कृतिक संबंध परिषद भारत सरकार का स्वतंत्र संगठन है जिसकी स्थापना 1950 में हुई थी। इस संस्था का मुख्यालय आजा भवन, नई दिल्ली में है। इस संगठन के क्षेत्रीय कार्यालय बंगलौर, कलकत्ता, चंडीगढ़, चेन्नई, जकार्ता, मॉस्को, बर्लिन, कैरो, लंदन, ताशकंद, अलमाटी, जोहान्सबर्ग, डरबन, पोर्ट ऑफ़ स्पेन और कोलंबो में हैं। यह संस्था भारत की संस्कृति और शिक्षा के विकास के अनेक कार्यों में संलग्न है।
भारत तथा अन्य देशों के बीच सांस्कृतिक संबंध और पारस्परिक समझ स्थापित, पुनरूज्जीवित और उन्हें सुदृढ़ करने के प्राथमिक उद्देश्य के साथ भारतीय सांस्कृतिक संबंध परिषद् की स्थापना की गई थी। संस्था की नियमावली के अनुसार इसके उद्देश्य निम्न हैंः
परिषद् के प्रमुख क्रियाकलाप निम्नलिखित हैंः-
परिषद् के क्रियाकलाप इसकी शासी परिषद् द्वारा निर्धारित और अनुमोदित किए जाते हैं।
परिषद् को इसके अध्यक्ष और सांविधिक निकायों अर्थात् शासी निकाय, साधारण सभा और वित्त समिति द्वारा मार्गदर्शन दिया जाता है। इन निकायों में सभी क्षेत्रों के विशेषज्ञ होते हैं, इनमें संसद के प्रतिनिधि, सांस्कृतिक पंडित, शिक्षाविद, सरकारी प्रतिनिधि, ललित एवं प्रतिमा कला के क्षेत्र के प्रतिष्ठित कलाकार, वैज्ञानिक, तकनीकी और अनुसंधान संस्थान सहित विश्वविद्यालय/संस्थाएं तथा परिषद् के उद्देश्यों में रूचि रखने वाले संगठनों के प्रतिनिधि शामिल हैं। ये निकाय परिषद् के क्रियाकलापों को नीतिगत दिशा प्रदान करते हैं। महत्वपूर्ण पहलुओं पर विचार के लिए समय-समय पर इन निकायों की बैठक होती हैं। इनमें बजट, कार्रवाई योजना इत्यादि शामिल हैं।
इन्द्रवर्मन चम्पा राज्य के राजा थे।
उत्तरी राइन जर्मनीका एक प्रान्त है।
पराप्राकृतिक शब्द उन व्यक्तियों, वस्तुओं या घटनाओं के लिए प्रयुक्त होता है जिसे कुछ लोग वास्तविक मानते हैं, लेकिन जो प्रकृति का भाग नहीं होते या सामान्य प्रकृति से परे होते है। "अलौकिक" या "पारलौकिक" शब्द भी इसके लिए प्रयुक्त होता है। चूंकि इनके अस्तित्व को सिद्ध कर पाना संभव नहीं होता, इसलिए आमतौर पर लोग इनके बारे में असहमत रहते हैं।
वैज्ञानिकों का मानना है कि हमें पराप्राकृतिक के स्थान पर विषय पर बोलना चाहिए, क्योंकि हम यह सिद्ध नहीं कर सकते की पराप्राकृतिक विषय वास्तविक हैं। कुछ अन्य लोगों का मानना है कि यद्यपि पराप्राकृतिक विषयों का वैज्ञानिक प्रमाण नहीं होता, लेकिन ये वास्तविक हैं। बहुत से विषय जैसे धर्म, जादू, चमत्कार, आत्मा, भूत, देवदूत, शैतान, देव और ईश्वर पराप्राकृतिक या पारलौकिक हैं।
कॉमिक पुस्तकों में, एक सूपरहीरो या महानायक वह व्यक्ति होता है जिसके पास पराप्राकृतिक या महामानवीय शक्तियां होतीं हैं और वह लोगो को खतरों से बचाता है और अपनी पहचान छिपाता है। इनकी शक्तियों को महामानवीय इसलिए कहा जाता है क्योंकि प्राकृतिक रूप से किसी भी सामान्य मानव में ऐसी शक्तियां सम्भव नहीं हैं। उदाहरण के लिए सूपरमैन, स्पाइडर-मैन, बैटमैन इत्यादि।
ध्वज
ख़ीवा ख़ानत​ मध्य एशिया के ख़्वारेज़्म क्षेत्र में स्थित 1511 से 1920 तक चलने वाली एक उज़बेक ख़ानत​ थी। इसके ख़ान मंगोल साम्राज्य के संस्थापक चंगेज़ ख़ान के ज्येष्ठ पुत्र जोची ख़ान के पाँचवे बेटे शेयबान के वंशज थे और उनके राज में केवल 1740-1746 काल में खलल पड़ा जब ईरान के तुर्क-मूल के अफ़शारी राजवंश के नादिर शाह ने आकर यहाँ 6 वर्षों के अन्तराल के लिए क़ब्ज़ा कर लिया।
ख़ीवा ख़ानत आमू दरिया के निचले हिस्से में और अरल सागर के दक्षिण में केन्द्रित थी। इसकी राजधानी ख़ीवा शहर था। 19वीं सदी में रूसी साम्राज्य के यहाँ फैल जाने से पहले आधुनिक पश्चिमी उज़बेकिस्तान, दक्षिणपश्चिमी काज़ाख़स्तान और तुर्कमेनिस्तान का अधिकतर भाग इस ख़ानत में शामिल था। 1873 में इसका अधिकतर हिस्सा रूस ने ले लिया और बचीकुची सिकुड़ी-हुई ख़ानत भी रूस के अधीनता मानने पर विवश हो गई। जब 1917 में रूसे में अक्टूबर समाजवादी क्रांति हुई तो यहाँ भी क्रान्ति हो गई और 1920 में ख़ानत की जगह 'ख़ोरेज़्म जनवादी सोवियत गणतंत्र' घोषित कर दिया गया। 1924 में इसे औपचारिक रूप से सोवियत संघ का भाग बना दिया गया। वर्तमान में इसका अधिकाँश क्षेत्र उज़बेकिस्तान के क़ाराक़ालपाक़स्तान और ख़ोरज़्म प्रान्त में सम्मिलित है।
दूषित जल उपचार संयंत्र किसी कारखाने में बने अपशिष्ट जल पर उपचार करने हेतु का संयंत्र होता है। जल प्रदूषण कम करने के लिए ऐसा संयंत्र स्थापित किया जाता है जो जल में मिले प्रदूषीत घटकोंको कम करता है जिस के बाद वह पानी फिर से कारखानों में उपयुक्त हो सके या किसी बडे जल प्रवाह में छोड दिया जा सके। 
दूषित जल उपचार प्रक्रिया में प्राथमिक उपचार के दौरान कुछ भौतिक प्रक्रियाओं के माध्यम से जल में उपस्थित अशुद्धि को दूर किया जाता है। ये प्रक्रियाएँ निम्नानुसार हैं:
बैटरी विनिर्माण उद्योग में से कई प्रकार के प्रदूषीत घटक पानी में मिल जाते है जैसे कि कैडमियम, क्रोमियम, कोबाल्ट, तांबा, साइनाइड, लौह, सीसा, मैंगनीज, पारा, निकल, तेल, ग्रीज, चांदी और जस्ता।
सिलिकामयता फेफड़ों से सम्बन्धित बिमारी है जो सिलिका भरे वातावरण में सांस लेने से क्रिस्तलीय सिलिका के फेफड़ों में एकत्र होने के कारण होती है।
प्रीवी काउन्सिल किसी देश के राष्ट्राध्यक्ष को सलाह देने वाली संस्था है। 'प्रिवी', प्राइवेट का लघुरूप है।
के डी सिंह बाबू स्टेडियम, लखनऊ स्थित स्टेडियम है जिसका नाम हॉकी के प्रसिद्ध भारतीय खिलाड़ी कुंवर दिग्विजय सिंह के नाम पर रखा गया है।
निर्देशांक: 27°11′N 78°01′E / 27.18°N 78.02°E / 27.18; 78.02
मरैना उत्तर प्रदेश के आगरा जिले के फ़तेहाबाद प्रखंड में स्थित एक गाँव है।

 · अंबेडकर नगर जिला · आगरा जिला · अलीगढ़ जिला · आजमगढ़ जिला ·  इलाहाबाद जिला  · उन्नाव जिला · इटावा जिला · एटा जिला · औरैया जिला · कन्नौज जिला · कौशम्बी जिला · कुशीनगर जिला · कानपुर नगर जिला ·  कानपुर देहात जिला  · खैर  · गाजियाबाद जिला · गोरखपुर जिला · गोंडा जिला · गौतम बुद्ध नगर जिला · चित्रकूट जिला  · जालौन जिला · चन्दौली जिला · ज्योतिबा फुले नगर जिला · झांसी जिला · जौनपुर जिला · देवरिया जिला · पीलीभीत जिला · प्रतापगढ़ जिला · फतेहपुर जिला · फार्रूखाबाद जिला · फिरोजाबाद जिला · फैजाबाद जिला · बलरामपुर जिला ·  बरेली जिला  ·  बलिया जिला · बस्ती जिला · बदौन जिला · बहरैच जिला · बुलन्दशहर जिला · बागपत जिला · बिजनौर जिला · बाराबांकी जिला  · बांदा जिला · मैनपुरी जिला ·  महामायानगर जिला  · मऊ जिला · मथुरा जिला · महोबा जिला · महाराजगंज जिला · मिर्जापुर जिला · मुझफ्फरनगर जिला · मेरठ जिला · मुरादाबाद जिला · रामपुर जिला · रायबरेली जिला · लखनऊ जिला · ललितपुर जिला · लखीमपुर खीरी जिला · वाराणसी जिला · सुल्तानपुर जिला · शाहजहांपुर जिला · श्रावस्ती जिला · सिद्धार्थनगर जिला · संत कबीर नगर जिला · सीतापुर जिला · संत रविदास नगर जिला · सोनभद्र जिला · सहारनपुर जिला · हमीरपुर जिला, उत्तर प्रदेश ·  हरदोइ जिला
हल्द्वानी तहसील भारत के उत्तराखंड राज्य में नैनीताल जनपद की एक तहसील है। नैनीताल जनपद के दक्षिण-पूर्वी भाग में स्थित इस तहसील के मुख्यालय हल्द्वानी नगर में स्थित हैं। इसके पूर्व में चम्पावत जनपद की श्री पूर्णागिरी तहसील, पश्चिम में कालाढूंगी तहसील, उत्तर में नैनीताल और धारी तहसील, तथा दक्षिण में लालकुआँ तहसील और उधम सिंह नगर जनपद की गदरपुर, किच्छा, सितारगंज तथा खटीमा तहसील है। 
तहसील के अधिकार क्षेत्र में कुल 202 गाँव आते हैं, और 2011 की जनगणना के अनुसार इसकी जनसंख्या 3,64,129 है।
2015 ग्रेगोरियन कैलेंडर के गुरुवार को शुरू हुआ एक वर्ष है।
राष्ट्रपति ने पंडित मदनमोहन मालवीय को भारत रत्न और कई अन्य को पद्म पुरस्कारों से नवाजा।



ऊष्म लहर से भारत में लगभग 2000 लोगों की मृत्यु
जयललिता हाईकोर्ट से बेदाग बरी
सत्यम घोटाले में रामलिंग राजू समेत सभी दोषियों को जमानत
काले धन पर विधेयक लोकसभा में पारित
शेख़ मुजीबुर रहमान बांग्लादेश के संस्थापक नेता, महान अगुआ एवं प्रथम राष्ट्रपति थे। उन्हें सामान्यत: बंगलादेश का जनक कहा जाता है। वे अवामी लीग के अध्यक्ष थे। उन्होंने पाकिस्तान के ख़िलाफ़ सशस्त्र संग्राम की अगुवाई करते हुए बांग्लादेश को मुक्ति दिलाई। वे बांग्लादेश के प्रथम राष्ट्रपति बने और बाद में प्रधानमंत्री भी बने। वे 'शेख़ मुजीब' के नाम से भी प्रसिद्ध थे। उन्हें 'बंगबन्धु' की पदवी से सम्मानित किया गया।
15 अगस्त 1975 को सैनिक तख़्तापलट के द्वारा उनकी हत्या कर दी गई। उनकी दो बेटियों में एक शेख हसीना तख़्तापलट के बाद जर्मनी से दिल्ली आई और 1981 तक दिल्ली रही और 1981 के बाद बांग्लादेश जा के पिता की राजनैतिक विरासत को संभाला।
15 अगस्त 1975 की सुबह बांग्लादेश की सेना के कुछ बाग़ी युवा अफ़सरों के हथियारबंद दस्ते ने ढाका स्थित राष्ट्रपति आवास पर पहुंच कर राष्ट्रपति शेख़ मुजीबुर रहमान की हत्या कर दी। हमलावर टैंक लेकर गए थे। पहले उन लोगों ने बंगबंधु मुजीबुर रहमान के बेटे शेख़ कमाल को मारा और बाद में मुजीब और उनके अन्य परिजनों को।
मुजीब के सभी तीन बेटे और उनकी पत्नी की बारी-बारी से हत्या कर दी गई। हमले में कुल 20 लोग मारे गए थे। मुजीब शासन से बगावती सेना के जवान हमले के समय कई दस्तों में बंटे थे। अप्रत्याशित हमले में मुजीब परिवार का कोई पुरुष सदस्य नहीं बचा। उनकी दो बेटियाँ संयोगवश बच गईं, जो घटना के समय जर्मनी में थीं। उनमें एक शेख हसीना और दूसरी शेख़ रेहाना थीं। शेख़ हसीना अभी बांग्लादेश की प्रधानमंत्री हैं। अपने पिता की हत्या के बाद शेख़ हसीना हिन्दुस्तान रहने लगी थीं। वहीं से उन्होंने बांग्लादेश के नए शासकों के ख़िलाफ़ अभियान चलाया। 1981 में वह बांग्लादेश लौटीं और सर्वसम्मति से अवामी लीग की अध्यक्ष चुन ली गयीं।
निर्देशांक: 27°13′N 79°30′E / 27.22°N 79.50°E / 27.22; 79.50
परसपुर कन्नौज, कन्नौज, उत्तर प्रदेश स्थित एक गाँव है।
400 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 400 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है। 
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 400 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते है।
भांगड़ा, लोक, 
मिस्स पूजा पंजाबी भाषा की गायक है।
हिण्डोली विधानसभा क्षेत्र राजस्थान का एक विधानसभा क्षेत्र है।
रोहिणी पूर्व, दिल्ली दिल्ली शहर का एक क्षेत्र है। 
यह दिल्ली मेट्रो रेल की रेड लाइन रेड लाइन शाखा का एक स्टेशन भी है।
कूलॉम-नियम विद्युत आवेशों के बीच लगने वाले स्थिरविद्युत बल के बारे में एक नियम है जिसे कूलम्ब नामक फ्रांसीसी वैज्ञानिक ने 1780 के दशक में प्रतिपादित किया था। यह नियम विद्युतचुम्बकत्व के सिद्धान्त के विकास के लिये आधार का काम किया। यह नियम अदिश रूप में या सदिश रूप में व्यक्त किया जा सकता है। अदिश रूप में यह नियम निम्नलिखित रूप में है-
एदुल्वाड, आसिफाबाद‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
10 अक्टूबर ग्रेगोरी कैलंडर के अनुसार वर्ष का 283वॉ दिन है। साल मे अभी और 82 दिन बाकी है।
रोड टू लद्दाख 2008 में बनी हिन्दी भाषा की फिल्म है।
2943 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 2943 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है। 
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 2943 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते है।
तिवा भाषा या लालुंग भाषा पूर्वोत्तर भारत के असम राज्य में तिवा समुदाय द्वारा बोली जाने वाली एक ब्रह्मपुत्री भाषा है। सन् 2001 की जनगणना में इसे 1.71 लाख लोगों के तिवा समुदाय में से लगभग 27,000 लोग बोलते थे।
विनय रोहर्रा एक भारतीय अभिनेता हैं। वर्तमान में सब टीवी के एक धारावाहिक बड़ी दूर से आये हैं में शरद घोटाला का किरदार निभा रहे हैं।
मद्रास इंस्टीट्यूट ऑफ टेक्नोलॉजी चेन्नई का एक अभियांत्रिकी महाविद्यालय है।
मन मन्दिर 1971 में बनी हिन्दी भाषा की फिल्म है।
पैदी जयराज, पी जयराज या जयराज विख्यात अभिनेता, निर्देशक व निर्माता थे। सन् 1980 में उन्हे उनकी जीवनकाल उपलब्धियों के लिए दादासाहेब फाल्के पुरस्कार से पुरस्कृत किया गया था।
उनका जन्म 28 सितम्बर, 1909 को करीमनगर, हैदराबाद स्टेट मे हुआ। वे सरोजिनी नायडू के करीबी संबंधी थे।
उन्होने अपने सफर की शुरूआत सन् 1929 मे मूक फ़िल्मो से की। उन्होने लगभग 170 फ़िल्मों मुख्यत: हिन्दी और उर्दू तथा कुछ मराठी व गुजराती में कार्य किया।
1980 दादासाहेब फाल्के पुरस्कार जीवनकाल उपलब्धियों के लिए
इंदौर एक्स्प्रेस 9311 भारतीय रेल द्वारा संचालित एक मेल एक्स्प्रेस ट्रेन है। यह ट्रेन पुणे जंक्शन रेलवे स्टेशन से 03:20PM बजे छूटती है और इंदौर जंक्शन बीजी रेलवे स्टेशन पर 09:50AM बजे पहुंचती है। इसकी यात्रा अवधि है 18 घंटे 30 मिनट।
छत्रगंज नेपालके लुम्बिनी अंचलके अर्घाखाँची जिलाकी एक गाँव विकास समिति है।
रविंदर रैना भारत के जम्मू और कश्मीर राज्य की नौशेरा सीट से भारतीय जनता पार्टी के विधायक हैं। 2014 के चुनावों में वे जम्मू एण्ड कश्मीर पीपुल्स डेमोक्रेटिक पार्टी के उम्मीदवार सुरिंदर चौधरी को 9503 वोटों के अंतर से हराकर निर्वाचित हुए।
सुशील कुमार मोदी भारतीय जनता पार्टी के राजनीतिज्ञ और बिहार के तीसरे उपमुख्यमंत्री रह चुके हैं। वे बिहार के वित्त मंत्री भी रह चुके हैं। 
मोदी का जन्म 5 जनवरी 1952 को पटना में हुआ था। इनके माता का नाम रत्ना देवी तथा पिता का नाम मोती लाल मोदी था। इनका विद्यालय जीवन पटना के सेंट माइकल स्कूल में हुई। इसके बाद इन्होने बी.एस.सी. की डिग्री बी.एन. कॉलेज, पटना से प्राप्त की। बाद में इन्होने एम.एस.सी. का कोर्स छोड़ दिया और जय प्रकाश नारायण द्वारा चलाये गए आंदोलन में कूद पड़े।
मोदी ने 1987 में जेसी जॉर्ज से शादी की। जेस्सी जॉर्ज मुंबई से हैं। इस दंपती के दो बेट हैं - उत्कर्ष ताथगेट  और अक्षय अमृतांशु । तथगेट ने बंगलौर में इंजीनियरिंग पूरी की, जबकि अक्षय ने राष्ट्रीय कानून संस्थान विश्वविद्यालय, भोपाल में कानून पूरा किया। बंगलौर की एक मल्टीनेशनल कंपनी में काम करने वाले उत्कर्ष का विवाह कोलकाता की एक लड़की से तय हुई है। यह शादी 3 दिसंबर 2017 को पटना से होनी है।
1990 में, वह सक्रिय राजनीति में शामिल हो गए और सफलतापूर्वक पटना केंद्रीय विधानसभा के रूप में जाना जाता है) से चुनाव लड़ा। 1 99 0 में उन्हें फिर से निर्वाचित किया गया था। 1 99 0 में, उन्हें भाजपा बिहार विधानसभा दल के मुख्य सचेतक बनाया गया था। 1996 से 2004 तक वह राज्य विधानसभा में विपक्ष के नेता थे। उन्होंने पटना हाईकोर्ट में लालू प्रसाद यादव के खिलाफ जनहित याचिका दायर की, जिसे बाद में चारा घोटाले के रूप में जाना जाता था। 2004 में वह भागलपुर के निर्वाचन क्षेत्र का प्रतिनिधित्व करते हुए लोकसभा के सदस्य बने।
वह 2000 में एक अल्पकालिक नीतीश कुमार सरकार में संसदीय कार्य मंत्री थे। उन्होंने झारखंड राज्य के गठन का समर्थन किया।
2005 में बिहार चुनाव में, एनडीए सत्ता में आया और मोदी को बिहार बीजेपी विधानमंडल पार्टी के नेता चुना गया। उन्होंने बाद में लोकसभा से इस्तीफा दे दिया और बिहार के उपमुख्य मंत्री के रूप में पदभार संभाला। कई अन्य विभागों के साथ उन्हें वित्त पोर्टफोलियो दिया गया था। 2010 में बिहार चुनावों में एनडीए की जीत के बाद, वह बिहार के उप मुख्यमंत्री बने रहे। मोदी ने 2005 और 2010 के लिए बिहार विधानसभा चुनावों में भाजपा के लिए प्रचार करने में समर्थ नहीं हुए। 
2017 में, बिहार में जेडीयू-आरजेडी ग्रैंड एलायंस सरकार के पतन के पीछे सुशील मोदी मुख्य खिलाड़ी थे, उन्होंने अपने बेनामी संपत्तियों और अनियमित वित्तीय लेनदेन के आरोप में चार महीने के लिए राजद प्रमुख लालू प्रसाद और उनके परिवार के खिलाफ लगातार निंदा की।
भारत-चीन युद्ध, 1962 के दौरान मोदी खासे सक्रिय थे और स्कूल के छात्रों को शारीरिक फिटनेस व परेड आदि का प्रशिक्षण देने के लिये सिविल डिफेंस के कमांडेंट नियुक्त किये गये थे। उसी साल नौजवान सुशील ने आरएसएस यानी राष्ट्रीय स्वयंसेवक संघ की सदस्यता ज्वाइन की। 1968 में उन्होंने आरएसएस का उच्चतम प्रशिक्षण यानी अधिकारी प्रशिक्षण कोर्स ज्वाइन किया जो तीन साल का होता है। मैट्रिक की पढ़ाई पूरी करने के बाद उन्होंने आरएसएस के विस्तारक की भूमिका में दानापुर व खगौल में काम किया और कई स्थानों पर आरएसएश की शाखाएं शुरु करवायीं। बाद में उन्हें पटना शहर के संध्या शाखा का इंचार्ज भी बनाया गया। मोदी के परिवार का रेडीमेड वस्त्रों का पारिवारिक कारोबार था और घर वाले चाहते थे कि वे कारोबार संभालें, लेकिन उन्होंने इस इच्छा के विपरीत जाकर सेवा का रास्ता चुना।
भीखमचक बलान नदी कै किनारे बसा एक गाँव है।
तानूर, तानूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
प्रवीण पटेल,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के इलाहाबाद जिले के झूसी विधान सभा निर्वाचन क्षेत्र से बसपा की ओर से चुनाव में भाग लिया।